cyanic-selkie/wikianc huggingface dataset:
Աննա Պեկուին
Աննա Հելեն Պեկուին (Anna Helene Paquin, ), ծնունդով կանադացի, Նորզելանդայի թատրոնի, կինոյի և հեռուստատեսության դերասանուհի։ «Օսկար»-ի մրցանակակիր (1993) և «Դաշնամուր» ֆիլմում երկրորդ պլանի դերով «Ոսկե գլոբուս»-ի հավակնորդ (նա դարձավ համաշխարհային կինոյի պատմության ութ դերասանուհիներից մեկը, ով Օսկար ստացավ իր դեբյուտային երկրորդական դերի համար)։ 11 տարեկան հասակում Օսկար ստանալով ՝ Աննա Պեկուինը դարձավ երկրորդ ամենաերիտասարդ դերասանուհին (Թաթում Օ'Նիլից հետո), ով ստացավ Օսկար մրցանակ ։ «Իրական արյուն» հեռուստադրամայում գլխավոր դերի համար արժանացել է «Ոսկե գլոբուս» մրցանակի, իսկ «Թաղիր իմ սիրտը Վունենդ-նիում» հեռուստաֆիլմում երկրորդական դերի համար եղել «Էմմի»-ի հավակնորդ ։
Վաղ տարիներ
Աննա Պեկուինը ծնվել է Վինիփեգում (Կանադա)՝ ուսուցիչների ընտանիքում։ Աննայի հայրը ՝ Բրայան Պեկուինը (ծնված 1952 թվականին) ֆիզկուլտուրայի ուսուցիչ է, ծնունդով ՝ կանադացի։ Մայրը ՝ Մերի Պեկուինը, անգլերենի ուսուցիչ ։ Ընտանիքում Աննան կրտսեր երեխան է։ Նրա ավագ եղբայրը՝ Էնդրյուն (ծնված 1977 թվականին), ռեժիսոր է, իսկ ավագ քույրը ՝ Կատյա (ծնված 1980 թվականին), Նոր Զելանդիայի Կանաչների կուսակցության նախկին համանախագահ Նորման Ռասելի ուղեկից է ։
Չորս տարեկան հասակում Աննան ընտանիքի հետ տեղափոխվում է Նոր Զելանդիա։ Մինչև ինը տարեկանը նա սովորել է Ռաֆայել Հաուս Ռուդոլֆ Շտայների դպրոցում ։ 1994-ին ընդունվել է Հաթթի միջնակարգ դպրոց և մեկ տարի սովորում այնտեղ։ Միջնակարգ կրթությունը Ուելինգտոնի աղջիկների քոլեջում սկսելուց հետո նա այն շարունակում է Լոս Անջելեսի Windward դպրոցում, որտեղ Աննան տեղափոխվում է մոր հետ, հորից բաժանվելուց հետո։
2000 թվականի օգոստոսին Աննան ընդունվում է Կոլումբիայի համալսարան, որտեղ նա մեկ տարի սովորելուց հետո հետաձգում է ուսումը՝ նկարահանումների պատճառով ։
1993 — 1999։ Վաղ հաջողություն
«Դաշնամուրի» նկարահանումները սկսվել են 1992 թվականին։ Նկարահանման հրապարակում Աննայի գործընկերներն էին Հարվի Քեյթելը և Հոլլի Հանթերը։ Ֆիլմում Ֆլորայի դերին էր բաժին ընկնում տեքստի մեծ մասը, քանի որ ըստ սյուժեի նա ստիպված էր ապահովել իր համր մոր շփումը արտաքին աշխարհի հետ։ Այս ֆիլմի նկարահանումների համար Աննան ստիպված էր սովորել խոսել շոտլանդական առոգանությամբ։ Այս դերի Աննայի կատարումը բուռն արձագանքների ու քննադատությունների արժանացավ։ «Դաշնամուր» ֆիլմը արժանացավ երեք Օսկարի, այդ թվում ՝ «Երկրորդ պլանի լավագույն դերասանուհի» անվանակարգում։ Բոլորի համար, և առաջին հերթին հենց Աննայի համար մրցանակը ստանալը մեծ անակնկալ էր։ Մրցանակաբաշխության արարողության ժամանակ, ստանալով արձանիկ, տասնմեկ տարեկան աղջիկը շփոթվում է և կարողացնում ելույթ ունենալ միայն 20 վայրկյան դադարից հետո ։
1996 թվականին Աննան նկարահանվում է ռեժիսոր Ֆրանկո Ձեֆֆիրելլիի Շառլոթ Բրոնտեի «Ջեյն Էյր» համանուն վեպի ադապտացիա հեռուստաֆիլմում՝ որտեղ նա մանկուց մարմնավորում է գլխավոր հերոսին։ Նույն թվականին դերասանուհին նկարահանվում է «Թռչել տուն» ֆիլմում, որտեղ նա մարմնավորում է մի փոքրիկ աղջկա, որը մոր մահից հետո տեղափոխվում է հոր մոտ և մխիթարություն գտնում ծնողազուրկ բալիկներին խնամելու մեջ ։
Դեռահաս տարիքում նա նկարահանվել է այնպիսի ֆիլմերում, ինչպիսիք են «Հարսանիք», «Ամիստադ», «Տագնապ», «Լուսնի վրա քայլել», «Այդ ամենը նա է» և «Զայրույթ» ֆիլմերը։
2000 թվական - առ այսօր։ Կարիերայի շարունակությունը
2001 թվականին Աննա Պեկուինը իր դեբյուտը կատարեց Լոնդոնի թատրոնում ՝ «Սա է մեր երիտասարդությունը» ֆիլմում, ինչպես նաև նկարահանավել է «Լիվինի և Ռուլետայի փառքը» ֆիլմում։ 2004 թվականի մայիսին Աննան նկարահանվել է «Հեռու այստեղից» բրոդվեյյան արտադրության ֆիլմում։ Այդ դերի համար արժանանում է «Դրամա Դեսկ» և Theatre World Award մրցանակներին։ 2005 թվականի փետրվարին Աննան նկարահանվում է After Ashley բեմադրության մեջ։
Աննա Պեկուինի կինոկարիերայում մեկ այլ կարևոր դեր էր նաև Վտարականի ՝ գերունակություններով երիտասարդ մուտանտ աղջկա դերը X-Men ֆանտաստիկ եռագրության մեջ, որը հիմնված էր Marvel Comics-ի կոմիքսների վրա։ Աննան նկարահանվել է մուտանտի բոլոր երեք ֆիլմերում ՝ «Իքս մարդիկ» (2000), «Իքս մարդիկ» (2003) և «Իքս մարդիկ։ Վերջին մարտը» (2006)։ Նրա էկրանային գործընկերներն էին Հյու Ջեքմանը, Իեն Մակկելլենը և Հոլի Բերին։
2006 թվականի ամռանը Աննան ավարտեց «Կապույտ պետություն» ռոմանտիկ կատակերգության նկարահանումները, որտեղ նա նաև գործադիր պրոդյուսեր էր։ Հետո նա և իր եղբայր Էնդրյուն հիմնադրում են իրենց սեփական արտադրական ընկերությունը՝ «Paquin Films»-ը ։
2006 թվականին Աննան նկարահանվեց «Մարգարեթ» դրամայում, որը էկրան բարձրացավ 2011 թվականին։
2007-ի հուլիսին Աննան առաջադրվեց Էմմիի մրցանակի լավագույն երկրորդ պլանի դերասանուհու համար ՝ Էլեյն Գուդեյլը ուսուցչուհու դերի համար ՝ «Bury My Heart in Wounded Kende» հեռուստաֆիլմում, որը նկարահանվել է գրող Դի Բրաունի համանուն վեպի վրա։
2007 թվականին Աննա Պեկուինի մասնակցությամբ թողարկվեց «Հնարք» կատակերգական սարսափ ֆիլմը։
2009 թվականի ապրիլին ամերիկյան հեռուստաէկրաններին հեռարձակվեց «Իրենա Սենդլերի քաջ սիրտը» ֆիլմը։ Աննա Պակուինը այս ֆիլմում խաղաց հայտնի լեհ բուժքրոջ դերը, ով Վարշավայի գետտոյից փրկեց 2500 հրեա երեխաների։
2019 թվականին նա նկարահանվել է «PR կին» հեռուստասերիալում։ 2019 թվականին է թողարկվել նաև Մարտին Սկորսեզեի «Իռլանդացին» ֆիլմը, որտեղ Աննան խաղում էր գլխավոր հերոսի՝ Ֆրենկ Շիրանի դստեր դերը։ Ֆրենկ Շիրանի դերը խաղում էր Ռոբերտ Դե Նիրոն։
Անձնական կյանք
2010-ի օգոստոսի 21-ից Աննան ամուսնացած է դերասան Սթիվեն Մոյերի հետ (ծնված 1969 թվականին), որի հետ նա սկսել է հանդիպել իրենց ամուսնությունից դեռ 3 տարի առաջ ։ Զույգն ունի երկվորյակ երեխաներ՝ որդի Չարլի Մոյեր և դուստր Փոփի Մոյեր (ծնված 2012 թվականի սեպտեմբերին) ։
2010-ին Աննան դուրս եկավ գովազդային տեսահոլովակից `պնդելով, որ ինքը երկսեռ է։
2010 թվականին Աննան գովազդային պրոմոհոլովակում արել է քամինգ աութ՝ հայտարարելով, որ նա բիսեքսուալ է ։
Արտաքին հղումներ
Կատեգորիա:21-րդ դարի դերասանուհիներ Կատեգորիա:20-րդ դարի դերասանուհիներ Կատեգորիա:Կանադացի հեռուստատեսային դերասանուհիներ Կատեգորիա:Կանադացի կինոդերասանուհիներ Կատեգորիա:«Ոսկե գլոբուս» մրցանակի դափնեկիրներ
Նեգրոիդ ռասա
Նեգրոիդ ռասա (նաև՝ հասարակածային ռասա, արևմտահասարակածային ռասա), մարդկային մեծ ռասաներից մեկը, որ ավադաբար առանձնացվում է եվրոպեոիդ, մոնղոլոիդ և ավստրալոիդ ռասաների հետ ։ Նեգրոիդ ռասային յուրահատուկ են մուգ մաշկը, գանգուր մազերը, լայն քիթը, հաստ շրթունքները, ծնոտի ցցվածությունը ։
19-20-րդ դարերում մարդկային ռասաների բազմաթիվ դասակարգումներում նեգրոիդներն ավստրալոիդների հետ ընդգրկվել են նեգրա-ավստրալոիդ (հասարակածային) վարկածային ռասայի մեջ (մասնավորապես Գեորգի Դեբեցի, Յակով Ռոգինսկու ու Մաքսիմ Լևինի և այլ մարդաբանների դասակարգումներում) ՝ առանձնացվելով որպես այդ ռասայի աֆրիկյան ճյուղ ։ Ժամանակակից ուսումնասիրությունները ցույց են տվել, որ այդ երկու ռասաների գենետիկական տարբերություններն ավելի մեծ են, քան դրանցից յուրաքանչյուրի ու ցանկացած այլ ռասայի միջև, իսկ արտաքին որոշ նմանություններ (մաշկի ու աչքերի մուգ գույն, մազերի գույն, գանգրություն և այլն) բացատրվում է կյանքի նման պայմաններին հարմարվելով ։ Արևմտյան գրականության մեջ «նեգրոիդ» տերմինը կարող է օգտագործվել նեգրական ռասայի վերաբերյալ՝ չհաշված նեգրիլներին ու կոյսանոիդներին ։ Ամերիկացի մարդաբան Կարլտոն Կունը նեգրոիդ ռասայի ներկայացուցիչների վերաբերյալ օգտագործում է «կոնգոիդներ» տերմինը  ։
Հատկանիշներ
Ներգրոիդ ռասային հատուկ են հետևյալ մարդաբանական առանձնահատկությունները.
Իրենց արեալի տարբեր հատվածներում նեգրոիդները կարող են տարբերվել իրենց հասակով, մաշկի գույնով, շրթունքների հաստությամբ, քթի լայնությամբ և այլ հատկանիշներով (բոլորի մոտ անփոփոխ մնում է մազերի գանգրությունը), կազմախոսական տեսանկյունից ամենաշատը հարմարվել են նեգրիլները (խիստ ցածր հասակ) և կոյսանոիդները (ավելի բաց գույնի մաշկ, հարթ դեմք և էպիկանտուս) ։
Տարածվածություն
Նեգրոիդ ռասայի ներկայացուցիչների բնակության հիմնական տարածքն է Արևադարձային Աֆրիկան՝ Սահարայից հարավ։ Դրանից բացի նեգրոիդները կազմում են Լատինական Ամերիկայի, Վեստ Ինդիայի և ԱՄՆ-ի բնակչության զգալի մասը. այդ երկրների ու տարածաշրջանների նեգրոիդ բնակչությունն Աֆրիայից բերված ստրուկների սերունդներն են։ Նեգրոիդ ռասայի ներկայացուցիչները բնակչության գերակշռող մասն են կազմում Գվինեայի երկրներում, Ճամայկայում, Հաիթիի Հանրապետությունում և Վեստ Ինդիայի մի շարք այլ կղզի-պետություններում ։
Փոքր ռասաներ
Նեգրոիդ ռասայի կազմում առանձնացվում են նեգրական, կենտրոնաաֆրիկյան և հարավաֆրիկյան փոքր ռասաները։ Երբեմն հարավաֆրիկյան ռասան, որի հիմնական ներկայացուցիչներն են բուշմեններն ու հոտենտոտները, դիտարկվում է որպես մարդկային մեծ ռասաներից մեկը։ Դրանից բացի ավանդական դասակարգումներում (օրինակ՝ Վիկտոր Բունակի դասակարգման մեջ) նեգրոիդ ռասայի կազմում ներառվում է նաև մելանեզիական ռասան, որը նեգրոիդ մեծ ռասայի արևելահասարակածային (Օվկիանիայի) ճյուղն է և հակադրվում է արևմտահասարակածային (աֆրիկյան) ճյուղին, որի կազմի մեջ մտնում են նեգրական, կենտրոնաաֆրիկյան և հարավաֆրիկյան ռասաները ։
Ծագում
«Նեգրոիդյան» որոշ հատկանիշներ (մասնավորապես պրոգնատիզմ) ունեցող հնագույն գանգը Նազլեթ Հաթեր 2-ն է, որ գտնվել է Հարավային Եգիպտոսում և 40-35 տարեկան է ։ Միևնույն ժամանակ, հնագույն գտածոները, որոնք կարելի է վերագրել նեգրոիդներին, վերաբերում են ավելի ուշ ժամանակների (18-12 հազար տարեկան) և հայտնաբերվել են գերազանցապես Հյուսիսային Աֆրիկայում։ Այդ ժամանակաշրջանի մի շարք գտածոներ, որոնք ունեն նեգրական ռասային բնորոշ հատկանիշներ, գտնվել են նաև Հասարակածային Աֆրիկայում, բայց նրանց դասակարգումը դժվար է գտածոների մասնակի լինելու պատճառով։ Նեգրական ռասայի ժամանակակից տարբերակը հավանաբար ձևավորվել է հոլոցենից ոչ վաղ (շուրջ 11 հազար տարի առաջ) ։
Հարավաֆրիկյան ռասայի հետ ազգակցական կապը հաստատող հավաստի գտածոներն ամենայն հավանականությամբ վերաբերում են հոլոցենի դարաշրջանին։ Հավանաբար այդ տիպի ձևավորման վրա ազդել են մեկուսացված պայմանները սառցային մաքսիմումի ժամանակ՝ 25ից մինչև 16 հազար տարի առաջ, երբ Աֆրիկայի հարավի մեծ մասը եղել է անապատային ու կյանքի համար ոչ պիտանի և հյուսիսաֆրիկյան պոպուլյացիաներին մեկուսացրել հարավայիններից։ Բուշմենների և, օրինակ, հոտենտոտների գենետիկական զգալի տարբերությունը հետևանք է գենային դրեյֆի ավելի ակտիվ գործընթացների, որոնք տեղի են ունեցել կոյսանոիդների մոտ նրանց պոպուլյացիայի ոչ մեծ թվաքանակի շնորհիվ, ի տարբերություն, օրինակ, Ավստրալիայի աբորիգենների, որոնք մեկուսացած ապրել են ավելի երկար ժամանակաշրջան, բայց ունեն ավելի քիչ գենետիկական տարբերություններ։ Գոյություն ունի ենթադրություն այն մասին, որ բուշմենների ու հոտենտոտների մեկուսացումը շարունակվել է բավական երկար ժամանակ (շուրջ 75-60 հազար տարի) ։
Կենտրոնաաֆրիկյան ռասայի ծագման վերաբերյալ կան մի քանի վարկածներ։ Դրանցից մեկի համաձայն՝ պիգմեյներն ունեն հնագույն ծագում (ձևավորվել են ավելի քան 40 հազար տարի առաջ), ինչպես նաև ըստ այդ վարկածի՝ բավական վաղ է տեղի ունեցել պիգմեյների բաժանումն արևմտյան ու արևելյան խմբերի (մոտավերապես 18 հազար տարի առաջ), ընդ որում՝ արևմտյան պիգմեյների՝ հյուսիսից եկած նեգրոիդների հետ ձուլումը հերքվում է։ Ըստ այլ վարկածի, որը նույնպես հաստատում է պիգմեյների հնագույն ծագումը, համարվում է, որ արևմտյան և արևելյան խմբերի բաժանումը տեղի է ունեցել բավական ուշ՝ 5-ից մինչև 3 հազար տարի առաջ։ Ըստ մեկ այլ վարկածի՝ ենթադրվում է, որ պիգմեյները կազմում են մի պոպուլյացիա, որ շուրջ 4-5 հազար տարի առաջ առանձնացել են երկրագործներից և վերադարձել հավաքչությանը, ընդ որում՝ արևմտյան խմբերը ձևավորվել են այդ նույն ժամանակ արևելյան խմբերի՝ արևմուտք տեղափոխվելու և դրաննից հետո նեգրական ռասայի խմբերի հետմետիսացման արդյունքում։ Որոշ ուսումնասիրողներ առաջ են քաշում պիգմեյների արևմտյան և արևելյան խմբերի անկախ ծագման վարկածը, ինչը, նրանց կարծիքով, հնարավորություն է տալիս առանձնացնել ոչ թե նեգրիլների մեկ, այլ երկու ռասա ։
Նեգրոիդ ռասայի ծագման վերաբերյալ հատուկ մոտեցում է ձևավորվել գենետիկական ուսումնասիրությունների հիման վրա։ Պարզվել է, որ աֆրիկյան պոպուլյացիաները հակադրվում են մյուս բոլոր մարդկային խմբերին միասին վերցրած։ Ընդ որում՝ նեգրոիդները միասնություն չեն կազմում և ունեն վաղ առանձնացած մի քանի գծեր։ Այդպիսի գծերից մեկի սերունդներն են բոլոր ոչ աֆրիկյան մարդկային խմբերը՝ եվրոպեոիդները, ավստրալոիդները և մոնղոլոիդները։ Մյուս աֆրիկյան գծերը, մասնավորապես կոյսանոիդներն ու պիգմեյները, հակադրվում են ոչ միայն մյուս բոլոր նեգրոիդյան խմբերին, այլև մյուս մայրցամաքներում ապրող բոլոր մարդկային խմբերին ։
Արտաքին հղումներ
Կատեգորիա:Ռասա Կատեգորիա:Ռասաներ Կատեգորիա:Մարդաբանություն
Լորենցո Ռիկելմի
Լորենցո Ռիկելմի (Lorenzo Richelmy, ), իտալացի դերասան։ Ավելի հայտնի է Նեթֆլիքսի «Մարկո Պոլո» հեռուստասերիալում կատարած Մարկո Պոլոյի դերով։ Մինչև այդ դերը ստանալը, նա նկարահանվել է իտալական մի քանի ֆիլմերում և սերիալներում։ Ռիկելմին հաճախում էր «Փորձառական կինոկենտրոն» դպրոցը, որտեղ սովորող ուսանողներից ամենաերիտասարդը ինքն էր ։
Աղբյուրներ
Կատեգորիա:Իտալացի դերասաններ Կատեգորիա:Հեռուստատեսային դերասաններ
Ուլյանովո (այլ կիրառումներ)
Ուլյանովո, կարող է վերաբերել՝
Լուգի (գյուղ, Ուգրանսկի շրջան)
Լուգի (Луги), գյուղ Ռուսաստանի, Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ուգրանսկի շրջանի բնակավայրեր
Մեժկոլոդեժնոե
Մեժկոլոդեժնոե (Міжколодяжне), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Մեժկոլոդեժնոե գյուղում բնակվում էր 190 մարդ։ Բնակավայրը զբաղեցնում է 1,25 կմ² տարածք։ Բնակչության խտությունը կազմում էր 152 մարդ/կմ²։
Արտաքին հղումներ
Կատեգորիա:Ուկրաինայի Կիրովոգրադի մարզի Դոբրովելիչկովի շրջանի բնակավայրեր Կատեգորիա:Ուկրաինայի գյուղեր
Ռաուլ Ասլան
Ռաուլ Ասլան (Տիգրան Ասլանյան, ), ավստրիական թատրոնի հայազգի դերասան և ռեժիսոր ։ Վիեննայի երաժշտության և թատրոնի ակադեմիայի պատվավոր անդամ (1954)։
Կենսագրություն
Ծնվել է հոկտեմբերի 16-ին Սալոնիկում։ Հայրը հայ էր, մայրը՝ իտալուհի։ Նախնական կրթությունն ստացել է հայերեն, ապա սովորել Վիեննայի համալսարանում։
Դերասանական վարպետության դասեր է առել Ա. Զոնենթալից։ 1906 թվականից եղել է Համբուրգի, Բեռլինի, Գրացի, Շտուտգարտի և այլ թատրոնների, 1920 թվականից՝ Վիեննայի «Բուրգթեատրի» (1945-1948 թվականներին՝ տնօրեն) դերասան և ռեժիսոր։ Ստեղծել է խորամիտ, ողբերգական կերպարներ՝Համլետ, Անտոնիոս, Կորիոլան, Օթելլո, Ֆիլիպ II, Ֆրանց Մոոր, Օկտավիո, Նաթան, Էդիպ։ Խաղացել է նաև կատակերգություններում։ 1926 թվականից եղել է նաև ռեժիսոր, բեմադրել անտիկ դրամատուրգերի թատերգություներ, Լեսսինգի, Գյոթեի, Իբսենի, Շեքսպիրի և այլոց պիեսներից։ 1954 թվականից եղել է Վիեննայի Երաժշտության և թատրոնի ակադեմիայի պատվավոր անդամ ։
Ծանոթագրություններ
Կատեգորիա:Ավստրիահայ դերասաններ Կատեգորիա:Ավստրիահայ ռեժիսորներ Կատեգորիա:Թատրոնի հայ դերասաններ Կատեգորիա:Բեմական կեղծանուններ
Հելեն Գալահեր
Կենսագրություն
Ծնվել է Բրուքլինում, հասակ է առել Սքարսդեյլում, Նյու Յորքում և Բրոնքսում։ Երբ ծնողները ամուսնալուծվել են, նրան մեծացրել է մորաքույրը։ Աղջիկը տառապում էր ասթմայից ։
Դերասանական իր կարիերայի սկզբում Հելեն Գալահերը ճանաչում է ձեռք բերել Բրոդվեյի բեմադրություններում իր դերակատարումներով։ Հանդես է եկել Կատարել ցանկություն, Հեյզել Ֆլագ, Պորտոֆինո, Բարձր կոճակներով կոշիկներ և «Քաղցր բարեգործություն» ներկայացումներում, գլխավոր դերերում (որոնց համար նա 1967 թ. Թոնի մրցանակ է ստացել լավագույն դերասանուհի մյուզիքլում անվանակարգում) ։
1952 թվականին Հելենն արժանացել է Թոնի մրցանակի՝ Փալ Ջոյի վերաբեմականացման մեջ իր ներդրած ավանդի համար։ 1971 թվականին նա շահել է իր երկրորդ Թոնիին «Ոչ, ոչ, Նանետ» մյուզիքլի վերածննդում իր դերակատարման համար Նրա երգն ու պարային համարը «You Can Dance With Any Girl» -ում նկարահանվել է 1972 թվականին Թոնի մրցանակաբաշխության ժամանակ։ Հետագայում նա ստանձնել է Սյու Սմիթի դերը Papermill Playhouse սերիալում։
Հելեն Գալահերը 1977 թվականին նկարահանված Roseland ֆիլմում ընկերակցել է Քրիստոֆեր Ուոքենին։ Ռոջերսի և Համերսթայնի արվեստի սիրահար լինելով՝ նա հայտնվել է «The Bell Telephone Hour» -ում Ռիչարդ Ռոջերսին հատուկ հարգանքի տուրք մատուցելու նպատակով ։
Չնայած Բրոդվեյում իրականացրած իր լայնածավալ աշխատանքին, նա, հավանաբար, առավել հայտնի է Ռայանի հույսը հեռուստասերիալում Մեյվ Ռայանի դերով։ Դեր, որը նա խաղացել է նաև շոուի ընթացքում՝ 1975-1989 թվականներին։ Նա առաջադրվել է հինգ Daytime Emmy մրցանակի՝ սերիալներում կատարած իր աշխատանքի համար և հաղթել 1976, 1977 և 1988 թվականներին ։
Ռայանի հույս- ում նկարահանվելու ընթացքում Գալահերը շաբաթական երեք անգամ երգ էր սովորեցնում իր տանը։ Մայքլ Հոքինսը, ով առաջինն է մարմնավորել Ֆրենկ Ռայանին, նրա աշակերտն էր։
1980-ականներին շոուի վարկանիշները կտրուկ ընկան, և ABC-ի ղեկավարները չեղարկեցին Ryan's Hope-ը: Դրանից գրեթե անմիջապես հետո Գալահերը հյուրընկալվեց Another World, All My Children և One Life to Live հեռուստաալիքներում։ Միաժամանակ շարունակեց հանդես գալ տարբեր պրոֆեսիոնալ, այդ թվում՝ նաև Բրոդվեյան թատրոններում։
1984 թվականին Գալահերը նկարահանվել է Թալուլահ Բենքհեդի երաժշտական կենսագրությունն արտացոլող ֆիլմում, գլխավոր հերոսուհու դերում 1990-ականներին՝ ''Նյու Յորք. Ոստիկանությունում և «Քոսբիի առեղծվածները» ֆիլմերում, 1997 թվականին՝ «Նեպտունի ճոճվող ձին»'' անկախ դրամատիկ ֆիլմում
Ներկայումս նա Նյու Յորքի Հերբերտ Բերգհոֆ ստուդիայի պրոֆեսորադասախոսական կազմի անդամ է ։
Քըվանչ Թաթլըթուղ
Քըվանչ Թաթլըթուղ (Kıvanç Tatlıtuğ, ), թուրք դերասան, մոդել, նախկին բասկետբոլիստ։ 2002 թվականին Թաթլըթուղը ճանաչվել է Թուրքիայի և աշխարհի լավագույն մոդել ։ Ճանաչում ու համբավ է ձեռք բերել թուրքական մի շարք հեռուստասերիալներում («Արծաթ», «Արգելված սեր», «Կուրտ Սեիտն ու Ալեքսանդրան», «Քաջարին ու գեղեցկուհին», «Քուզեյ Գյունեյ») նկարահանվելով։ Թուրքիայի զանգվածային լրատվամիջոցները հաճախ նրան ներկայացնում են իբրև թուրքական Բրեդ Փիթի   ։
Քըվանչ Թաթլըթուղը Ադանայի 2008 թվականի կինոփառատոնի դափնեկիր է։ Առաջադրվել է «Ոսկե թիթեռ 2019» մրցանակի՝ «Լավագույն դերասան» անվանակարգում («Բախում» սերիալում Քադիր Ադալըի դերը տպավորիչ կերպով կատարելու համար)։
Արտաքին հղումներ
Կատեգորիա:Թուրք դերասաններ Կատեգորիա:Թուրք կինոդերասաններ Կատեգորիա:Թուրք հեռուստադերասաններ Կատեգորիա:Անձինք Ադանայից Կատեգորիա:Բոսնիական ծագմամբ թուրքեր Կատեգորիա:Թուրք տղամարդ մոդելներ Կատեգորիա:Ալբանական ծագմամբ թուրքեր Կատեգորիա:Ոսկե թիթեռ մրցանակի դափնեկիրներ
(5393) Գոլդշտեյն
(5393) Գոլդշտեյն (Goldstein), աստերոիդ աստերոիդների հիմնական գոտում։ Հայտնաբերվել է 1986 թվականի մարտի 5-ին Էդվարդ Բոուելի կողմից Անդերսոն Մեսայում ։
Արտաքին հղումներ
Կատեգորիա:1986 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռյազանովո (գյուղ, Խոխլովսկոե գյուղական բնակավայր)
Ռյազանովո (Рязаново), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 24 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Վիգեն (երգիչ)
Վիգեն (ի ծնե՝ Վիգեն Տերտերյան,, Viguen Derderian , ), իրանահայ էստրադային երգիչ և դերասան, հայտնի էր որպես «Իրանական փոփի արքա» և «Ջազի սուլթան»։ Հայտնի է ամբողջ Մերձավոր Արևելքում ։ Վիգենը երգում էր ինչպես պարսկերեն, այնպես էլ հայերեն ։ Կյանքի վերջին տարիներն անցկացրել է ԱՄՆ-ում։
Վիգենը իրանահայ էր և պարսկական փոփի ոսկե դարաշրջանում (1970-ականների սկիզբ) մինչև 1979 թվականի Իսլամական հեղափոխությունը իրանցի շատ կատարողներ և հայտնիներ, այդ թվում՝ Դելկեշը, Պուրանը և Էլահեն, ասոցացվում էին նրա հետ։
Վիգենի նորարարական և լավատեսական երաժշտական ոճը մեծ ազդեցություն ունեցավ իրանական երաժշտության նոր ժանրի ճանապարհը հարթելու վրա։ Այն ազդված էր Արևմտյան Եվրոպայի և Լատինական Ամերիկայի ոճերից։ Նրա երաժշտական և կատարողական տաղանդները շուտով գրավեցին իրանցի շատ հայտնի բանաստեղծների և երգահանների ուշադրությունը, ինչպիսիք են Փարվիզ Վաքիլին և Քարիմ Ֆաքուրը, և նրանք միասին ստեղծեցին իրանական ամենահիշարժան երգերը ։
Վաղ կյանք
Վիգենը ծնվել է Իրանի արևմտյան Համադան քաղաքում՝ ութ երեխաներ ունեցող իրանահայ ընտանիքում ։ Նրա հայրը մահացել է թոքաբորբի հետ կապված բարդություններից, երբ Վիգենն ընդամենը ութ տարեկան էր ։ Մայրը և ավագ եղբայր Զավենը նրան մեծացրել են ընտանեկան անհամաձայնության պատճառով հայրենի տնից հեռանալուց հետո։ Նրա ավագ եղբայր Կարոն իրանցի հայտնի բանաստեղծ էր և գրել է Վիգենի «Lala'ee» («Օրորոցային») հայտնի երգի բառերը։
Երկրորդ համաշխարհային պատերազմի ժամանակ նրա ընտանիքը տեղափոխվել է հյուսիսային Թավրիզ քաղաք, որտեղ տեղի ադրբեջանցի ազգայնականները խորհրդային օկուպացիոն ուժերի օգնությամբ այդ տարածքում հռչակել էին անջատողական հանրապետություն ։ Այստեղ Վիգենը ռուս զինվորից գնել է իր առաջին կիթառը և հայտնաբերել, որ ամերիկյան, իտալական և իսպանական երաժշտությունն իրեն հոգեհարազատ է։ Այդ մեղեդիներից շատերը սկսեցին հնչել պարսկերեն բառերով և դարձան ու մինչ օրս մնում են Իրանի ամենահայտնի երգերից ։
Գեղարվեստական վերելք
Պատանի հասակում Վիգենը տեղափոխվել է Թեհրան և 1951 թվականին սկսել է հանդես գալ մայրաքաղաքի հյուսիսային ծայրամասում գտնվող «Café Shemiran» բարձրակարգ ռեստորան-բարում ։
Իրանի որոշ երկրպագուների կողմից Վիգենը հավասարեցվում էր Էլվիս Փրեսլիին. կենսուրախ տեսքը և բարձրահասակ ու մարզական կազմվածքը լրացնում էին նրա՝ որպես Իրանի առաջին տղամարդ փոփ-աստղի գրավչությունը, հատկապես իրանցի երիտասարդ կանանց շրջանում այն ժամանակ, երբ 1950-ական և 60-ական թվականներին ազատական գաղափարները հաստատվել էին երկրում։ Նա նաև իրանցի առաջին դերասաններից էր, ով ելույթ է ունեցել կիթառով ։
Ավելի ուշ աշխատանքներ
1971 թվականին Վիգենը տեղափոխվել է ԱՄՆ և հաստատվել Կալիֆոռնիայում։ Նա ամեն տարի վերադառնում էր Իրան՝ համերգներ տալու և Վեգասի ոճով ելույթ ունենալու գիշերային ակումբներում։ 1979 թվականի իսլամական հեղափոխությունից հետո նա աքսորվել է Միացյալ Նահանգներ, քանի որ Իրանում փոփ երաժշտությունն այլևս թույլատրված չէր։ Իր կարիերայի 50-ամյակը նա նշել է 2001 թվականի փետրվարին Լոս Անջելեսի Հոլիվուդյան պալադիումում ։
Նրա ամենանշանավոր երգերից են՝ «Baroon Barooneh» («Անձրև է գալիս»), «Asb-e Ablagh» («Զտարյուն ձի»), «Mahtab» («Լուսնի լույս»), «Lala'ee» («Օրորոցային»),«Gol-e Sorkh» («Կարմիր վարդ»), «Ragheeb» («Մրցակից»), «Simin-bari» («Սիմին-բարի»), «Awazekhan» («Երգիչ») և «Del-e Divaneh» («Խենթ սիրտ»)։ Իր երկարամյա գործունեության ընթացքում Վիգենը ձայնագրել է ավելի քան 600 երգ։
Կինոյում
Վիգենի նորամուտը կինեմատոգրաֆում տեղի է ունեցել 1955 թվականին, երբ նրան հայտնաբերել է իրանահայ անվանի ռեժիսոր Սամուել Խաչիկյանը՝ իր «Chaharrah-e Havades» («Իրադարձությունների խաչմերուկ») ֆիլմում դեր կատարելու համար։ Հետագա տարիներին նա խաղացել է Խաչիկյանի և այլ պրոդյուսերների բազմաթիվ այլ կինոնկարներում, այդ թվում՝«Zalembala» (1956, Սիամակ Յասամի), «Tappeh-eh Eshgh» (1959, Խաչիկյան), «Arshin Malalan» և «Cheshmeh Oshagh» (1960, Սամադ Սաբահի), «Atash Khakestar» (1961, Խոսրո Փարիզի), «Arooseh Darya» (1965, Արման)։ Ավելի ուշ նա հիմնադրել է «Viguen Film»-ը՝ սեփական կինոնկարներ արտադրելու համար, բայց այդ գործին հետամուտ չի եղել ։
Անձնական կյանք
Վիգենի առաջին կնոջ անունը Օլգա էր, նրանք ունեին երեք դուստր՝ դերասանուհի Այլինը (հայտնի է նաև որպես Էյլին կամ Էյլեն), Այլինի երկվորյակ քույրը՝ երգչուհի Ժակլին Մյունսը (հայտնի է նաև որպես Ջաքլին կամ Ժակլին) և Քեթրինը։
Նրա երկրորդ կնոջ անունը Նադյա էր, և նրանք ունեցել են մեկ դուստր՝ Էվելին, և մեկ որդի՝ Էդվին Տերտերյան անունով ։
Նրա երրորդ կինը Կարեն Հոլստոն Տերտերյանն էր (1951–2015), և նա ուներ խորթ դուստր՝ Ռոբին Նավոն Բրեյքֆիլդ ։
Մահ
Վիգենը մահացել է տանը 2003 թվականի հոկտեմբերի 26-ին քաղցկեղից։ Թաղված է Կալիֆոռնիայի Ուեսթլեյք Վիլիջ քաղաքում գտնվող Pierce Brothers Valley Oaks գերեզմանատանը ։
Ուխանովկա (այլ կիրառումներ)
Ուխանովկա, կարող է վերաբերել՝
Ջերի Մարեն
Ջերի Մարեն (Jerry Maren, ), ամերիկացի դերասան։ Նկարահանվել է «Օզ երկրի կախարդը» (1939) ֆիլմում։
Կենսագրություն
Ջերի Մարենը ծնվել է 1920 թվականի հունվարի 24-ին Բոստոն քաղաքում։ «Օզ երկրի կախարդը» ֆիլմում խաղացել է կախարդական երկրի բնակիչներից մեկի դերը, որը հանդիպելով Դորոթին, վերջինիս էլ առաջարկել է սառնաշաքար փայտի վրա։ Ֆիլմի նկարահանման պահին Ջերի Մարենի հասակը կազմում էր ընդամենը մեկ մետր։ Նույն թվականին նաև նկարահանվել է «Գնդակահարել» սերիալի մասերից մեկում, «Կրկեսում» (Մարքս եղբայրներ) և «Պայքար կապիկների մոլորակի համար» ֆիլմերում։
Հետագայում աշխատել է հեռուստատեսային և ռադիոգովազդում, մասնակցել է տարբեր շոուների։
2007 թվականի նոյեմբերի 21-ին նա «Օզ երկրի կախարդը» ֆիլմում նկարահանված վեց դերասանների թվում էր, որոնք արժանացել էին Հոլիվուդյան փառքի ծառուղի աստղին ։
Մարգարետ Թետչերի մահից հետո նրա մի քանի հակառակորդներ փորձել են ռադիոգծապատկերներում առաջ քաշել «Օզ երկրի կախարդը» ֆիլմի երգը, որպեսզի տոնեն նրա մահը։ Ջերի Մարենը Ռութ Դուչինիի հետ միասին, ով նույնպես նկարահանվել էր այդ ֆիլմում, բողոքել է այդ ակցիայի դեմ՝ սարսափելի համարելով երգի օգտագործումը նման նպատակներով ։
Վերջին տարիներին տառապել է դեմենցիա հիվանդությամբ։ Մարենը մահացել է 2018 թվականի մայիսի 24-ին Կալիֆոռնիա նահանգի Սան Դիեգո քաղաքում, 98 տարեկան հասակում, սրտանոթային անբավարարությունից ։
Ծանոթագրություններ
Կատեգորիա:Հունվարի 24 ծնունդներ Կատեգորիա:1920 ծնունդներ Կատեգորիա:Մայիսի 24 մահեր Կատեգորիա:2018 մահեր Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ
Կալմե (գյուղ, Հելմե շրջան)
Կալմե (Kalme), գյուղ Էստոնիայի Վալգամաա նահանգի Հելմե շրջանում։
2011 թվականի տվյալներով գյուղում բնակվում էր 102 մարդ։
Արտաքին հղումներ
Կատեգորիա:Էստոնիայի Վալգամաա նահանգի Հելմե շրջանի բնակավայրեր Կատեգորիա:Էստոնիայի գյուղեր
Ջրանցքի վրայի տուն
Ջրանցքի վրայի տուն (grachtenpand), Նիդերլանդներում և շրջակայքում տարածված հին տների որոշակի տեսակ։
Նկարագրություն
Ջրանցքի վրայի տները նեղ (2-3 պատուհանով), բարձր (3-5 հարկանի), խորը և փոքր-ինչ թեքված շինություններ են, որոնք կառուցվել են 17-18-րդ դարերում։ Ջրասույզ լինելու մշտական սպառնալիքի պատճառով՝ տների հիմնական մուտքերը կառուցվել են բելետաժի ձևով, որտեղ բնակիչները բարձրացել են քարե սանդուղքով. ներկայումս (19-րդ դարից սկսած) որոշ տներ վերակառուցվել են և ունեն մուտք դեպի առաջին հարկը։ Ստորին և վերին (ձեղնահարկ) հարկերը նախկինում օգտագործվել են ապրանքների պահպանման համար, այժմ դրանք, որպես կանոն, բնակելի են, թեև սրճարանով և ռեստորանով տների ջրուսույզ նկուղները, նախկինի պես օգտագործվում են որպես պահեստներ, իսկ բնակելի տներում կարող են ծառայել հեծանիվների և մեքենաների համար ավտոտնակներ։ Ջրանցքի վրայի տան ամենավերին պատուհանին ամրացվում էր շարժական կեռչան՝ կահույքի և այլ բեռների բարձրացումը հեշտացնելու նպատակով. ներսի աստիճանները չափազանց նեղ էին դրա համար։
Ջրանցքի վրայի տների հետնամասը տանում էր դեպի այլ ջրանցքով կամ հարևան փողոցի տան այգով բաժանված փոքրիկ պարտեզ։ 17-րդ դարի երկրորդ կեսին պարտեզում երբեմն կառուցում էին «հետնամասի տուն», որը երբեմն չափսերով կարող էր ցախատուն կամ զրուցարան հիշեցնել։ Երկրորդ համաշխարհային պատերազմի ժամանակ Աննա Ֆրանկը և նրա ընտանիքը «հետնամասի տունն» օգտագործում էին որպես ապաստարան։ Անկյունային տները պարտեզներ չեն ունեցել և հետևաբար ավելի հաճախ օգտագործվել են որպես խանութներ։
Տեսակներ
Ջրանցքների վրայի տների մեծ մասը քանդվել է 18-րդ դարի սկզբում՝ ավելի ժամանակակից շինությունների համար տեղ ազատելու համար։ 18-րդ դարի երկրորդ կեսին ջրանցքների վրայի տների վրա սկսում են կառուցել լրացուցիչ հարկեր և վերափոխել ճակատը (հոլանդերենում պահպանվում է ճակատները նկարագրող բազմաթիվ տերմիններ. «սանդուղքային», «պարանոցային», «ժամային», «տերևային» և այլն)։ 19-րդ դարի վերջին ջրանցքի վրայի տների վերանորոգման ժամանակ նրանք զրկվել են աստիճաններից, իսկ մուտքերը տեղափոխվել են առաջին հարկ։
Արտաքին հղումներ
Կատեգորիա:Ամստերդամի ջրանցքներ
Քարտուշ
Հին եգիպտական ​​հիերոգլիֆներում քարտուշը երկարավուն կլորացված ուրվագիծ է, որի ներքևի հատվածը հորիզոնական գիծ է (ուղղահայաց տեղադրման համար) կամ կողքի վրա (քարտուշի հորիզոնական տեղադրման համար), ինչը ցույց է տալիս, որ դրանում գրված տեքստը թագավորական անուն է։
Պատմություն
Հունի III դինաստիայի վերջին փարավոնը առաջին փարավոնն էր, որի անունը պարբերաբար կցվում էր քարտուշում, որի վրա պատկերված էր ներքևի մասում հանգույցով կապված պարան ։ Քարտուշը գործի է դրվում Սնեֆերու փարավոնի օրոք 4-րդ դինաստիայի սկզբին։
Պատկերավորումներ
Քարտուշին նախորդել է սերեխը։ Հին եգիպտական լեզվում քարտուշը շենու էր կոչվում և, ըստ էության, մեծացված տարբերակն էր։ Դեմոտիկ գրություններում քարտուշը վերափոխվեց՝ դառնալով զույգ փակագծեր և ուղղահայաց գիծ։
Հանդե Եներ
Հանդե Եներ (Hande Yener, ), թուրք երգչուհի։
Ծանոթագրություններ
Կատեգորիա:1973 ծնունդներ Կատեգորիա:Թուրք երգչուհիներ Կատեգորիա:Փոփ երգչուհիներ Կատեգորիա:21-րդ դարի թուրք երգիչներ Կատեգորիա:Ստամբուլում ծնված անձինք Կատեգորիա:Թուրք փոփ երգիչներ Կատեգորիա:Ստամբուլում ծնված երաժիշտներ Կատեգորիա:21-րդ դարի երգչուհիներ Կատեգորիա:Ոսկե թիթեռ մրցանակի դափնեկիրներ
Քարտուշ
Գիտության մեջ
Ռոզետայի քարի վրայի Կլեոպատրա թագուհու քարտուշը ֆրանսիացի եգիպտագետ և լեզվաբան Ժան Ֆրանսուա Շամպոլյոնին օգնեց վերծանել հին եգիպտական ​​հիերոգլիֆները։
Այս նմուշները մեծ նշանակություն ունեն հնագետների համար այն առումով, որ նրանք կարողանում են այդ նմուշների միջոցով որոշել պահպանման ժամանակն ու պատկանելիությունը ։
Ծանոթագրություններ
Կատեգորիա:Փարավոններ Կատեգորիա:Եգիպտոսի մշակույթ Կատեգորիա:Եգիպտոսի արվեստ
Սպինո Մոնֆերատո
Սպինո Մոնֆերատո  (Spigno Monferrato), կոմունա Իտալիայի Պիեմոնտ մարզի Ալեսանդրիա գավառում ։
Բնակչությունը կազմում է 1174 մարդ (2008)։ Բնակչության խտությունը՝ 21 մարդ/կմ²։ Տարածքը կազմում է 55 կմ²։ Փոստային ինդեքս՝ 1518 ։ Հեռախոսային կոդ՝ 0144։ Հովանավոր սուրբը համարվում է Ամվռասի Մեդիալանսկի։
Ուկրաինկա (այլ կիրառումներ)
Ուկրաինկա, կարող է վերաբերել՝
Լուգի (գյուղ, Ռոսլավլսկի շրջան)
Լուգի (Луги), գյուղ Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Սեդ Յոլ (Պոժյոգի վտակ)
Սեդ Յոլ (Сед-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պոժյոգ գետի ձախ ափին՝ 47 կմ հեռավորության վրա։ Գետի երկարությունը կազմում է 17 կմ։
Ջրագրության տվյալներ
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Իգնասիո Կալվո
Իգնասիո Կալվո ի Սանչես (Ignacio Calvo y Sánchez, ), իսպանացի գրող, հնագետ, դրամագետ, պատկերագետ և արաբագետ։
Կենսագրություն
Իգնասիո Կալվոն ծնվել է 1864 թվականին Իսպանիայի Գուադալախարա պրովինցիայի Օրչե համայնքում։ Սովորել է Գուադալախարայի համանուն քաղաքում, այնուհետև՝ Տոլեդոյի Կոնսիլիար ճեմարանում։ Շատ էր ցանկանում Քրիստոսի պատկերն ունենալ, սակայն բավականաչափ փող չունենալու պատճառով դատապարտելի քայլի է դիմում և որպես մեղքերի թողություն սկսում է իր հայտնի՝ Կիխոտի մասնակի թարգմանությունը վուլգար լատիներեն։ 1888 թվականին ձեռնադրվում է քահանա և դառնում Ալոնդիգայի ծխական քահանան։ Մեկնում է Հռոմ ուխտագնացական աշխատություններով և հրատարակում Abeja de la Alcarria en la Cúpula del Vaticano-ն։
Ավելի ուշ դառնում է Էռերա դել Դուկեի երիցապետ։ Գործուղվում է Սալամանկայի համալսարանի գրադարան և 1901 թվականին զբաղեցնում Մադրիդի Ազգային հնագիտական թանգարանի դրամագիտական բաժնի ավանդապահ, որը համատեղում էր Կենտրոնական համալսարանում արաբերեն դասավանդելու հետ։
1905 թվականին Դոն Կիխոտի առաջին մասի երեքհարյուրամյակի առթիվ տպագրվեց գրքի առաջին բաժինների վուլգար լատիներեն տարբերակը, որի երկրորդ հրատարակումը կրում էր Historia Dómini Quijoti Manchegui Traducta Per Ignatium Calvum (Curam Misae Et Ollae) Cum Prologo Manoli L. Anaya (Editio Nova, Castigata Et Alargata, Matriti: Tip. Julii Cosano, MCMXXII) անունը։
1912 թվականին ղեկավարում է մի շարք հնագիտական պեղումներ Տերմանսիայում, Օսմայում և Կլունիայում (Բուրգոս), Սանտա Տեկլա բլուրը Պոնտեվեդրայում, Սանտա Էլենայի քարանձավները Խաենում։ Պեղումներ է կատարել նաև Օրչեի մոտակայքում՝ Ալկառիայում․ Արանսեկեում, ինչպես նաև Վալդեկոբո կամ Գալիանա քարանձավներում։
1916 թվականից հանդիսանում է Պատմության արքայական ակադեմիայի պատվավոր անդամ։ Ստացել է Ազգային պատկերագիտության մրցանակ։ Հայտնի էր նաև որպես դրամագիտության անվանի պրոֆեսոր։
Գրականություն
Կատեգորիա:Իսպանացի հնագետներ Կատեգորիա:Իսպանացի գրողներ Կատեգորիա:Իսպանացի դրամագետներ Կատեգորիա:Իսպանացի պատկերագետներ Կատեգորիա:Իսպանացի արաբագետներ
Անդրեյ Արխանգելսկի
Անդրեյ Դմիտրիևիչ Արխանգելսկի (Андрей Дмитриевич Архангельский, ), խորհրդային երկրաբան։ ԽՍՀՄ ԳԱ ակադեմիկոս 1929 թվականից։
Ծանոթագրություններ
Կատեգորիա:Ռուս երկրաբաններ Կատեգորիա:Մոսկվայի պետական համալսարանի շրջանավարտներ Կատեգորիա:ԽՍՀՄ ԳԱ իսկական անդամներ Կատեգորիա:ԽՍՀՄ ԳԱ ակադեմիկոսներ Կատեգորիա:Մոսկվայի պետական համալսարանի պրոֆեսորներ‎ Կատեգորիա:Խորհրդային երկրաբաններ Կատեգորիա:Խորհրդային ֆիզիկոսներ Կատեգորիա:Խորհրդային գիտնականներ Կատեգորիա:Ռուսաստանի գիտությունների ակադեմիայի անդամներ Կատեգորիա:Լենինյան մրցանակի դափնեկիրներ
Արտազատական համակարգ
Օրգանիզմի կենսագործունեության ընթացքում յուրաքանչյուր բջիջում առաջանում են նյութափոխանակության արգասիքները ( միզանյութ, ֆոսֆորական և ծծմբական թթվի աղեր, ջուր, ածխաթթու գազ և այլն)։
Այդ նյութերի կուտակումն օրգանիզմում կարող է բերել կենսագործունեության զանազան խանգարումների, ընդհուպ մինչև մահվան։ Օրվա ընթացքում առաաջացած 600-700 լիտր ածխաթթու գազը և որոշ քանակությամբ ջուր հեռացվում են թոքերի միջոցով։ Արտազատման գլխավոր օրգանները երիկամներն են, որոնք մեզի հետ հեռացնում են միզանյութը, միզաթթուն, հանքային աղերի և ջրի ավելցուկը։ Դրանով պահպանվում է ջրաաղային փոխանակության կայուն մակարդակը։ Այդ նյութերն աննշան չափով հեռանում են նաև մաշկի միջոցով։ Այսպիսով՝ թոքերը, երիկամները, մաշկը այն օրգաններն են, որոնց միջոցով հեռանում են նյութափոխանակության արգասիքները և պահպանվում օրգանիզմի ներքին միջավայրի կայունությունը։ Հաստ աղին նույնպես ունի արտազատման գործառույթ, սակայն նյութափոխանակության հեղուկ արգասիքները հիմնականում հեռացվում են երիկամների միջոցով։
Հիգիենա
Արտազատության օրգանների հիգենիան գոռծառույթների համալիր է, որոնց նպատակն է արտազատության օրգանների հիգենայի պահպանումը։ Արտազատության օրգանների հիգենիան սուր (կծու, թթու, աղի) բնույթի սննդանյութերի օգտագործումը բացասաբար է ազդում երիկամների, հատկապես նեֆրոնների կառուցվածքի և գործառույթի վրա։ Սննդային թունավորումները կազմափոխում, քայքայում են երիկամի բջիջները, որի հետևանքով խանգարվում է երկրորդային մեզի առաջացումը, և օևրգանիզմը կորցնում է մեծ քանակությամբ ջուր, ամինաթթուներ, գլյուկոզ և այլ անհրաժեշտ նյութեր։ Վատ մշակված սննդամթերքներում, հատկապես, երբ այն երկար ժամանակ պահվում է տաք պայմաններում, արագորեն բազմանում են մանրէներ և երիկամներում բորբոքային ներևույթների պատճառ դառնում։ Բորբոքված տեղամասերում միզուղիների ահարթ մակերփսին առաջանում են միզաքարեր, որոնք խանգարում են միզարձակումը և առաջացնում սուր, նոպայաձև ցավեր։ Երիկամների կառուցվածքի և գործառույթի վրա խիստ վնասակար ազդեցություն կարող են թողել նաև սնդիկթ, կապարը, նավթալինը. որոնք մարսված սննդանյութերի հետ աղիներից անցնում են արյան մեջ և խաթարում նրանցում ընթացող գործընթացները ։
Երիկամ է մտնում երիկամային զարկերակը և դուրս գալիս համանուն երակը։
Երիկամների կտրվածքի վրա առանձնացնում է 2 շերտ, որոնցից արտաքինն ավելի մուգ է և կոչվում է կեղևային, իսկ ներքին շերտը բաց գունավորում ունի, ավելի լայն է և կոչվում է միջուկային շերտ։ Միջուկային շերտը կազմված է բրգաձև կազմավորումներից։ Յուրաքանչյուր բուրգի լայն մասը (հիմքը) ուղղված է դեպի կեղևային շերտը, իսկ նեղ մասը (բուրգի գագաթը) ուղղված է դեպի երիկամային կենտրոնում գտնվող ավազանը։ Երիկամի կառուցվածքային և գործառական միավորը նեֆրոնն է։ Յուրաքանչյուր երիկամում կա մինչև մեկ միլիոն նեֆրոն։
Նեֆրոնները կազմված են երիկամի կեղևային շերտում տեղակայված՝ գավաթի տեսք ունեցող պատիճներից և մեզը հավաքող ոլորուն խողովակներից։ Յուրաքանչյուր պատիճի պատը կազմված է էպիթելային հյուսվածքի երկու շերտից, իսկ ներսում գտնվում է մազանոթային կծիկը։ Պատիճի երկշերտ պատից սկսվում է ոլորուն խողովակը, իջնում է միջուկային շերտ, որտեղից կրկին ծնկաձև ոլորվում և բարձրանում է կեղևային շերտ։ Այստեղ այն բացվում է, այսպես կոչված, մեզը հավաքող խողովակի մեջ։ Վերջինս միանալով նման խողովակների հետ, ընդհանուր ծորանով բացվում է բուրգի գագաթային մաս, իսկ այնտեղից՝ երիկամային ավազան։
Երիկամները չափազանց հարուստ են արյունատար անոթներով։ Երիկամային զարկերակը, մտնելով երիկամ, ճյուղավորվում է մանր անոթների, որոնք էլ աստիճանաբար դառնում են փոքր լուսանցքով զարկերակներ։ Յուրաքանչյուր զարկերակ պատիճի խոռոչում առաջացնում է մազանոթային կծիկ։ Մազանոթային կծիկից կրկին առաջանում է զարկերակ, որը դուրս է գալիս պատիճից։ Յուրաքանչյուր զարկերակ պատիճից դուրս գալուց հետո ճյուղավորվում է, առաջացնելով մազանոթներ, որոնք սերտորեն շրջապատվում են ոլորուն խողովակները։ Այդ մազանոթները միանալով վեր են ածվում փոքր լուսանցքով երակների, որոնք ի վերջո բացվում են երիկամային երակի մեջ։ Այսպիսով՝ երիկամներում զարկերակները կրկնակի մազանոթային ցանց են առաջացնում պատիճներում և ոլորուն խողովակների շուրջ։ Մեզի վերջնական ձևավորումը տեղի է ունենում ոլորուն խողովակներում։
Երիկամային մարմնիկները բարդ կենսաբանական ֆիլտրեր են, որոնց ֆիլտրող մակերեսը կազմում է մոտավորապես 5-6 մ2։ Երիկամների միջոցով յուրաքանչյուր րոպեում հոսում է օրգանիզմի ամբողջ արյան 1/5-ը։ Երիկամներն արյուն են ստանում որովայնային աորտայից։
Միզատար ուղիներ
Երիկամային բաժակների և ավազանի, միզածորանի և միզապարկի կառուցվածքը ընդհանուր գծերով համընկնում է։ Սրանցում տարբերում ենք լորձաթաղանթը, որը կազմված է փոփոխական էպիթելից և սեփական թիթեղից, ենթալորձային հիմից, մկանային և արտաքին թաղանթներից։ Երիկամային բաժակների և ավազանի պատում փոփոխական էպիթելի տակ տեղադրված լորձաթաղանթի սեփական թիթեղը աննկատելիորեն անցնում է ենթալորձային հիմի շարակցական հյուսվածքի։ Մկանային թաղանթը կազմված է հարթ մկանային բջիջների 2 բարակ շերտից՝ ներքին՝ երկայնաձիգ, և արտաքին՝ օղաձև։ Սակայն երիկամային բուրգերի պտկիկների շուրջը պահպանվում է հարթ մկանային բջիջների միայն մեկ՝ օղաձև շերտ։ Արտաքին թաղանթը առանց կտրուկ սահմանների անցնում է շարակցական հյուսվածքի, որը շրջապատում է խոշոր երիկամային անոթները։ Միզածորանները լորձաթաղանթի խորը երկայնական ծալքերի առկայության շնորհիվ ձգվելու արտահայտված ունակություն ունեն։ Միզածորանի ստորին հատվածի ենթալորձային հիմում կան մանր ալվեոլախողովակակազմ գեղձեր, որոնք կառուցվածքով նման են շագանակագեղձին։ Միզածորանների մկանային թաղանթը վերին կեսում կազմված է երկու շերտից՝ ներքին՝ երկայնաձիգ, և արտաքին՝ օղաձև։ Միզածորանի ստորին մասում մկանային թաղանթն ունի 3 շերտ՝ ներքին և արտաքին շերտերը երկայնաձիգ ուղղություն ունեն, իսկ միջին շերտը՝ օղաձև։ Միզածորանների մկանային թաղանթում՝ միզապարկի պատով անցնելու տեղում հարթ մկանային բջիջների խրձերն ընթանում են միայն երկայնաձիգ ուղղությամբ։ Կծկվելով՝ սրանք բացում են միզածորանի բացվածքը՝ անկախ միզապարկի հարթ մկանների վիճակից։ Արտաքինից միզածորանները պատված են շարակցահյուսվածքային ադվենտիցիալ թաղանթով։ Միզապարկի լորձաթաղանթը կազմված է փոփոխական էպիթելից և սեփական թիթեղից։ Սրա մանր արյունատար անոթները հատկապես շատ են մոտենում էպիթելին։ Սմքած կամ փոքր–ինչ ձգված միզապարկի լորձաթաղանթն ունի բազմաթիվ ծալքեր։ Դրանք բացակայում են միզապարկի հատակի առաջնային բաժնում, որտեղ բացվում են միզածորանները, և դուրս է գալիս միզուկը։ Միզապարկի պատի այդ հատվածն ունի եռանկայն տեսք, զուրկ է ենթալորձային հիմից, իսկ լորձաթաղանթը սերտաճած է մկանային թաղանթին։ Լորձաթաղանթի սեփական թիթեղը ունի գեղձեր, որոնք նման են միզածորանի ստորին հատվածի գեղձերին։ Միզածորանի մկանային թաղանթը կազմված է երեք ոչ խիստ սահմանազատված շերտերից. ներքին և արտաքին՝ երկայնաձիգ բջիջներով, և միջին՝ օղաձև։ Հարթ մկանային բջիջները նման են ծայրերը հատած իլիկների։ Այս թաղանթի մկանային հյուսվածքը շարակցահյուսվածքային խտրոցներով բաժանվում է խոշոր խրձերի։ Միզապարկի վզիկում օղաձև շերտը գոյացնում է մկանային սֆինկտր։ Միզապարկի վերին, հետին և մասնակիորեն կողմնային մակերեսների արտաքին թաղանթը պատված է որովայնամզի թերթիկով (շճաթաղանթով)։ Մնացած մասերում այն ադվենտիցիալ է։
Միզագոյացում
Միզագոյացումն իրականանում է երիկամային մարմնիկի պատիճում կծիկի մազանոթների և պատիճի պատերի միջև, որոնք ֆիլտրի դեր են կատարում։ Պատիճի մազանոթներում արյան ճնշումն ավելի բարձր է, քան մարմնի մյուս մազանոթներում, որի պատճառով ֆիլտրման ուժն ավելի մեծ է, և պատիճի խոռոչի մեջ է անցնում արյան պլազման իր բաղադրամասերով, բացի սպիտակուցներից։ Ֆիլտրված հեղուկը կոչվում է առաջնային մեզ։ Օրական առաջանում է 150-170 առաջնային մեզ։ Այն պատիճից անցնում է միզային խողովակի մեջ։ Նրանց բարակ պատերն օժտված են ընտրողական թափանցելիությամբ, որի շնորհիվ առաջանային մեզից ջրի մեծ մասը և օրգանիզմի համար պիտանի նյութերը հետ են ներծծվում արյան մեջ։ Որոշ նյութեր (օրինակ գլյուկոզը) ամբողջությամբ հետ են ներծծվում, որոշները՝ մասնակի, իսկ երրորդները (օրինակ միզանյութը) համարյա հետ չեն ներծծվում։ Մնացած քիչ քանակով ջուրը և օրգանիզմի համար ոչ պիտանի նյութերը միասին կազմում են երկրորդային մեզը, որը հոսում է բրգի խողովակի մեջ և պտկիկների անցքով լցվում բաժակների և ապա՝ երիկամի ավազանի մեջ։ Երիկամային մարմնիկի խողովակի մեջ կարող են արտազատվել նաև օրգանիզմ մտած դեղանյութեր, ներկեր և այլն։ Մեկ օրվա ընթացքում առաջանում է 1,5-2 լ երկրորդային մեզ։
Մեզը թափանցիկ, դեղնավուն հեղուկ է, որի 96 %-ը ջուր է, իսկ 4 %-ը չոր նյութ։ Մեզով հեռանում են ջրի, հանքային աղերի ավելցուկը, միզանյութ, միզաթթու, ֆոսֆատներ և ուրիշ նյութեր։ Երբեմն մեզով կարող են հեռանալ նաև օրգանիզմի համար պիտանի նյութեր (օրինակ գլյուկոզ)։ Ուստի երիկամները մասնակցում են արյան քիմիական կազմի հաստատունության պահպանմանը։
Երիկամային ավազանը խոռոչ է, որից սկիզբ է առնում միզածորանը։ Երիկամներից մեզը երկու միզածորաններով լցվում է միզապարկի մեջ։
Միզապարկը մկանային կառուցվածքով պարկանման օրգան է, տեղավորված է կոնքի խոռոչում։ Ներսից մակերեսը ծածկված է լորձաթաղանթով։ Միզապարկից սկիզբ է առնում միզուկը, որի վրա կան մկանային երկու հաստացումներ՝ սեղմաններ։
Միզագոյացման կարգավորումը
Երիկամների աշխատանքը կարգավորվում է վեգետատիվ նյարդային համակարգի միջոցով։ Այդ համակարգի սիմպաթիկ բաժնի ազդեցությամբ ուժեղանում է ջրի հետ ներծծումը, որի հետևանքով մեզը պակասում է։ Դա տեղի է ունենում երբ օրգանիզմում առկա է ջրի պակաս։ Վեգետատիվ նյարդային համակարգի պարասիմպաթիկ բաժինը թողնում է հակառակ ազդեցություն։ Միզագոյացման հումորալ կարգավորումը իրականացնում են մակուղեղը և մակերիկամի կեղևային շերտը։
Միզարձակում
Երիկամներում միզագոյացումը տեղի է ունենում անընդհատ, իսկ միզարձակումը ընդհատ պրոցես է, կատարվում է պարբերաբար։ Միզապարկի մեջ 200-300 մլ մեզ լցվելու դեպքում ձգվում են նրա մկանային պատերը։ Լորձաթաղանթում տեղավորված ընկալիչների գրգռումից ռեֆլեքսորեն կծկվում են նրա պատերի մկանները և թուլանում սեղմանների մկանները, որը հանգեցնում են միզարձակման։ Միզարձակման ռեֆլեքսային կենտրոնը տեղավորված է ողնուղեղի սրբանային հատվածում, որի գործունեությունը գտնվում է կենտրոնական նյարդային համակարգի բարձրագույն բաժնի՝ գլխուղեղի մեծ կիսագնդերի կեղևի միզազատման կենտրոնի հսկողության ներքո։ Այդ կենտրոնի գործունեության շնորհիվ մարդն ընդունակ է գիտակցորեն պահել կամ իրականացնել միզարձակումը։ Միզարձակման ողնուղեղային կենտրոնի որոշ ախտահարումների դեպքում միզարձակումը խանգարվում է։
Միզային համակարգի օրգանների հիվանդությունների կանխումը
Երիկամներն օրգանիզմի կենսական կարևոր օրգաններից են։ Միզագոյացումից բացի մասնակցում են օրգանիզմի ներքին միջավայրի հաստատունության պահպանմանը, սինթեզում են կենսաբանորեն ակտիվ նյութեր, որոնք խթանում են արյունաստեղծմանը, բարձրացնում արյան ճնշումը և օրգանիզմի դիմադրողականությունը։ Երիկամների ֆունկցիաների խախտման կամ դադարի դեպքում նյութափոխանակության միջանկյալ և վերջնական արգասիքները կուտակվում են արյան մեջ, թունավորում օրգանիզմը, որը հաճախ հանգեցնում է մահվան։ Երիկամները չափազանց զգայուն են վարակիչ հիվանդությունների հարուցիչների,սնդիկի,կապարի,բենզոլի,կենդանիների թույների նկատմամբ։ Դրանք հեռանում են երիկամներով և թունավորում նրա բջիջներին,խախտում նրանց ֆունկցիան։ Երիկամների ֆունկցիաների խանգարում կարող են առաջացնել նաև չչափավորված և առանց բժշկի նշանակման ընդունած դեղանյութերը։ Հանքային փոխանակության խանգարումներից, դեղանյութերի կուտակումներից երիկամներում և միզային ուղիներում կարող են առաջանալ «քարեր»,որոնք միզագոյացման և միզարձակման խանգարումների պատճառ են դառնում։ Առավել վնասակար ազդեցություն է թողնում ալկոհոլը։ Այն քայքայում է երիկամի էպիթելային բջիջները և հանգեցնում նրա ֆունկցիաների խանգարման։
Երիկամների էպիթելի վրա վնասակար ազդեցություն ունեն նաև կծու կերակուրները, որոնք առաջացնում են երիկամների հիվանդություններ։ Երիկամների և միզային համակարգի մյուս օրգանների հիվանդությունները կանխելու նպատակով անհրաժեշտ է պահպանել ընդհանուր և անձնական հիգիենայի կանոնները։
Ծանոթագրություններ
Կատեգորիա:Միզային համակարգ
Ուկրաինսկոե (այլ կիրառումներ)
Ուկրաինսկոե, կարող է վերաբերել՝
Դաստափորի եկեղեցի
Ճարտարապետություն
Եկեղեցին ներկայացնում է իրենից եռանավ, թաղածածկ հորինվածքով, արևելք-արևմուտք ուղղությամբ ձգված ընդարձակ կառույց (արտաքին չափերն են՝ 24,25 x 10,90 մ)։ Կառուցված է անմշակ քարով, կրաշաղախով։ Պատասխանատու հանգույցներում գործածված քարերը սրբատաշ են։ Հյուսիսային պատն արտաքուստ հպված է լերկ ժայռազանգվածին։ Ներքուստ սվաղված է։ Հատկանշական է ուղղանկյունաձև խորանը, որին երկու կողմերից կից են ավանդատները։ Թաղակիր կամարները հանգչում են երեք զույգ սյուներին (հարավային շարքի երկու սյուները միտումնավոր քանդված են)։ Մուտքը հարավից է։ Լուսավորությունն իրականացվել է արևելյան ճակատի երեք, արևմտյան ճակատի մեկ (հետագայում փակվել է) և հարավային ճակատի չորս՝ դեպի ներս լայնացող պատուհաններից։ Եկեղեցու ճարտարապետական լուծումներում նկատելի են անհամաչափություններ. արևմտյան պատը հատակագծում կառուցված է թեքությամբ, եզրային նավերն ունեն տարբեր լայնություններ ։
Եկեղեցու մոտ ընկած է անտաշ կողերով, պարզ, անարձանագիր խաչքար (38 x 38 x 11 սմ) ։
Ծանոթագրություններ
Կատեգորիա:Դաշքեսանի շրջանի վանքեր և եկեղեցիներ Կատեգորիա:Ադրբեջանի նախկին շենքեր և կառույցներ Կատեգորիա:Ադրբեջանում ոչնչացված հայկական հուշարձաններ
Արթուր Գալոյան
Ակումբային կարիերա
Ռուսաստանի Պրոֆեսիոնալ ֆուտբոլային լիգայում իր նորամուտը նշել է Մոսկվայի «Տորպեդո» ֆուտբոլային ակումբի կազմում 2017 թվականի հուլիսի 27-ին՝ Լիպեցկի «Մետալուրգի» դեմ խաղում ։ Նա իր դեբյուտը Ռուսաստանի ֆուտբոլի ազգային լիգայում նշել է «Տորպեդոյի» կազմում 2019 թվականի հուլիսի 7-ին՝ «Ֆակել Վորոնեժ» ՖԱ-ի դեմ խաղում։
2023 թվականի հունիսի 16-ին Գալոյանը չորս տարվա պայմանագիր է կնքել Ռուսաստանի Պրեմիեր լիգայի «Բալթիկա Կալինինգրադ» ակումբի հետ ։
Միջազգային կարիերա
Գալոյանը ծնվել է Ռուսաստանում և ունի հայկական արմատներ ։ Հայաստանի ազգային հավաքականի կազմում իր նորամուտը նշել է 2022 թվականի նոյեմբերի 19-ին Ալբանիայի դեմ ընկերական խաղում՝ որտեղ Հայաստանը պարտվել է 2:0 հաշվով ։
Ծանոթագրություններ
Կատեգորիա:Տորպեդո Մոսկվայի ֆուտբոլիստներ Կատեգորիա:Հայաստանի հավաքականի ֆուտբոլիստներ Կատեգորիա:Հայ ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Միխայլովկա (գյուղ, Դոբրովելիչկովի շրջան)
Միխայլովկա (Михайлівка), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Միխայլովկա գյուղում բնակվում էր 153 մարդ։ Բնակավայրը զբաղեցնում է 0,924 կմ² տարածք։ Բնակչության խտությունը կազմում էր 101,73 մարդ/կմ²։
Արտաքին հղումներ
Կատեգորիա:Ուկրաինայի Կիրովոգրադի մարզի Դոբրովելիչկովի շրջանի բնակավայրեր Կատեգորիա:Ուկրաինայի գյուղեր Կատեգորիա:1870 թվականին հիմնադրված բնակավայրեր
ԱՄՆ-ի ազգային պատմական հուշարձաններ
Ազգային պատմական հուշարձան (National Historic Landmark)՝ օբյեկտ, որի պատմական արժեքը ճանաչվում է ԱՄՆ-ի կառավարության կողմից։ Նման կարգավիճակ օբյեկտներ կարող են լինել պատմական կառույցներ, կոմպլեքսային պատմական շինություններ, ինչպես նաև տեխնիկայի հուշարձաններ (օրինակ, Սան Ֆրանցիսկոյի ճոպանով տրամվայը)
Ազգային պատմական հուշարձանի կարգավիճակը տրվում է օբյեկտներին 1960 թվականից։
Ույուտնոե (այլ կիրառումներ)
Ույուտնոե, կարող է վերաբերել՝
Իսրայելյան փողոց (Երևան)
Իսրայելյան փողոց, փողոց Երևանի Կենտրոն վարչական շրջանում։ Անվանվել է ի պատիվ հայ ճարտարապետ Ռաֆայել Իսրայելյանի։ Քաղաքային նշանակության փողոց է ։
Տվյալներ
Սկսվում է Մաշտոցի պողոտայի №1 շենքի մոտից, Սուրբ Սարգիս եկեղեցու մոտով, Հրազդան գետի կիրճի եզրով շարունակվում հյուսիսարևմտյան ուղղությամբ, անցնում Ձորագյուղ ազգագրական թաղամասով և ավարտվում Պարոնյան և Ձորափի փողոցների խաչմերուկում։ Հատվող փողոցներ չունի։
Նախկինում եղել է Կոմսոմոլի փողոցի երկրորդ հատվածը։
Աղբյուրներ
Կատեգորիա:Երևանի փողոցներ